**СИСТЕМА НА КОЛЕКТИВНА СИГУРНОСТ И САНКЦИИТЕ СЪГЛАСНО УСТАВА НА ООН. РЕГИОНАЛНИ СПОРАЗУМЕНИЯ ЗА СИГУРНОСТ – АРАБСКА ЛИГА, АФРИКАНСКИ СЪЮЗ, ОРГАНИЗАЦИЯ НА АМЕРИКАНСКИТЕ ДЪРЖАВИ.**

***Силвия Стоянова[[1]](#footnote-1)***

**1. Система на колективна сигурност и санкциите съгласно Устава на ООН**

В Устава на ООН са предвидени 6 основни органа на Организацията, сред които е и Съветът за сигурност. Основната му отговорност е опазването на световния мир и сигурност. Съветът може да се събира всеки път, когато мирът е нарушен.

Обосновавайки се на Устава на ООН, Съветът за сигурност има първичната отговорност да поддържа международния мир и сигурност. Съветът за сигурност има 15 постоянни членове, които имат право на вето и десет непостоянни, избрани от Генералната асамблея за срок от 2 години, като всеки член има по 1 глас. Съгласно Устава, всички членове на ООН се съгласяват да изпълняват решенията на Съвета за сигурност и той може да действа от тяхно име. Това е единственият орган на ООН, чиито решения държавите членки, съгласно Устава, са задължени за изпълняват[[2]](#footnote-2).

За осигуряване на бързи и ефикасни действия на организацията, членовете ѝ възлагат на Съвета за сигурност главната отговорност за поддържането на международния мир и сигурност и се съгласяват, че в изпълнения на неговите действия, произтичащи от тази отговорност, Съветът за сигурност действа от тяхно име.

При възникване на спор, първата стъпка, която Съветът препоръчва на страните, е да постигнат споразумение с мирни цели.

В някои случаи може да наложи ембарго или икономически санкции, или да разреши използването на сила за поддържането или възстановяването на международния мир и сигурност.

Съветът за сигурност също така препоръчва на Общото събрание назначаването на Генералния секретар и приемането на нови членове в ООН и заедно с Генералната Асамблея, избира съдиите на Международния съд в Хага.

Председателството на Съвета за сигурност се извършва на ротационен принцип – членовете получават мандат на изпълнение на председателството за срок от един месец.

Въпросите относно структурата, състава, функциите и правомощията, гласуването и процедурата, са упоменати в Устава на ООН, Глава V, член 23-32.

**2. Регионални споразумения за сигурност- Арабска лига**

 Лигата на арабските държави е създадена през 1945 г., когато е подписана Харта (the Charter) за създаване на Арабска лига. Арабската лига е основана на принципите на зачитане на независимостта и суверенитета на влизащите в нея държави, ненамеса във вътрешните работи, мирно разрешаване на споровете. Лигата на арабските държави има преди всичко политически цели. Членството в нея е основано повече на общата култура, отколкото на географското разположение на държавите членки. Държавите, които членуват в Лигата на арабските държави, са също членки на Организацията ислямска конференция.

Целта на Арабската лига е установяване на по-тесни отношения между държавите членки:

* Координация на политическите им действия;
* Развитие на сътрудничеството в различни области;
* Осигуряване на независимостта и суверенитета на държавите;
* Разглеждане на различни въпроси, които засягат арабските държави и техните интереси, по-специално мирното уреждане на спорове между тях[[3]](#footnote-3).

При подписването на Пакта на 22 март 1945 г. в Кайро, държавите основателки са 6 – Египет, Ирак, Йордания, Ливан, Сирия и Саудитска Арабия. Оттогава още 16 държави са се присъединили към организацията, но поради скорошно въстание в Сирия и бруталния начин за справяне с политическите опоненти на правителството си, в момента в Арабската лига членуват 21 държави. Те са: Алжир, Бахрейн, Коморски острови, Джибути, Египет, Ирак, Йордания, Кувейт, Ливан, Либия, Мавритания, Мароко, Оман, Палестина, Катар, Саудитска Арабия, Сомалия, Судан, Тунис, Обединени арабски емирства и Йемен[[4]](#footnote-4).

Седалището се намира в Кайро.

Органите на Лигата на арабските държави са:

* **Генерален секретар –** понастоящем Набил Елараби (Nabil Elaraby) от Египет,

избран през 2011 г.;

* **Заместник-генерален секретар;**
* **Съвет на Лигата на арабските държави-**съгласно Пакта, Съветът е висшият

орган. Той се състои от представители на държавите членки, те трябва да имат акредитивни писма, за да водят делегация в Съвета. Съветът се занимава с осъществяване на целите на Лигата, реализирането на планове и програми.
Той има правомощия да взема решения относно молби за членство и излизане от Лигата, както и за приемане изменения на Пакта. Съветът може да изработва статутите на субсидиарните или свързани органи и да назначава Генералния секретар. Той, след като получи одобрение от Съвета, определя зам.-генералния секретар и старшите чиновници на организацията.
Съветът се събира 2 пъти годишно (през м. март и м. септември) на редовни сесии, но може да свиква извънредни сесии по искане на 2 или повече държави членки. Всяка държава членка има един глас в Съвета. Резолюциите на Съвета се приемат единодушно[[5]](#footnote-5);

* **Арабски икономически и социален съвет;**
* **Технически комитети.** Има също така установени органи, упражняващи

административен контрол и съдебни органи. Това са – *Административен съд, Инвестиционен арбитражен борд, Върховен борд на одиторите;*

* **Арабска въздухоплавателна организация;**
* **Специализирани министерски съвети –** някои от тях са: Съвет на арабските

министри на здравеопазването, социалните дейности, младежта и спорта, правосъдието, външните работи и други.

* **Специализирани арабски организации –** Огранизация по образованието,

културата и науката на Арабската лига, Арабска организация за административно развитие, Арабска организация на труда и други.

* **Мисии на Лигата на арабските държави –** за Африка (Адис Абеба), за Азия

(Ню Делхи и Пекин), за Америка (Вашингтон и Ню Йорк), за Европа (Берлин, Брюксел, Женева, Лондон, Мадрид, Москва, Париж, Рим и Виена);

* **Департаменти на Генералния секретариат;**
* **Генерален секретариат;**

**3. Регионални споразумения за сигурност - Африкански съюз**

Африканският съюз (бившата Организация за африканско единство ОАЕ) е създадена през 1963 г. с Хартата на Организацията за африканско единство. В нея участват повече от 50 държави. Африканският съюз се основава на общото разбиране за единна и силна Африка, за необходимостта от изграждане на партньорство между правителствата и всички сегменти на гражданското общество, в частичност жените, младежта и частния сектор, за да се засили солидарността и сплотеността между народите на континента[[6]](#footnote-6).

Целите на Африканския съюз са:

* Постигнe на по-голямо единство и солидарност между африканските страни

и народите на Африка;

* Защита на суверенитета, териториалната цялост и независимост на държавите

членки;

* Ускоряване на политическата и социално-икономическата интеграция на

континента;

* Насърчаване на международното сътрудничество, като спазват приципите на

Устава на ООН и Всеобщата декларация за правата на човека;

* Насърчаване на мира, сигурността и стабилността на континента;
* Насърчаване на устойчивото развитие в икономиката, социалната и

културната области, и други;

Органите на Африканския съюз са:

* **Асамблея,** състояща се от ръководителите на държавите и правителствата и

техните акредитирани представители. Това е висшият орган на АС. Свиква се веднъж годишно на редовна сесия по искане на всяка държава членка и след одобрение с 2/3 от мнозинството. Може да се свикват и извънредни сесии;

* **Изпълнителен съвет**. Той се събира поне 2 пъти годишно на редовни сесии.

Може да се свикват и извънредни сесии по искане на всяка държава членка и одобрение от 2/3 от останалите членки;

* **Комисия[[7]](#footnote-7),** състояща се от председател, зам.-председател, 8 комисари и

членове, всеки от тях отговаря за определен ресор, които са:

* + Мир и сигурност;
	+ Политически въпроси;
	+ Търговия и индурстрия;
	+ Инфраструктура и енергетика;
	+ Социални въпроси;
	+ Земеделска икономика и селско стопанство;
	+ Човешки ресурси;
	+ Наука и технологии;
	+ Икономически въпроси;
* **Комитет на постоянните представители**, който подготвя работата на

Изпълнителния съвет;

* **Комитет по мира и сигурността** (Peace and Security Council – PSC). Състои

се от 15 членове;

* **Пан-африкански парламент,** който цели да привлече всички африкански

народи в управлението, развитието и икономическата интеграция на континента;

* **Икономически, социален и културен съвет** (Economic, Social and Cultural

Council – ECOSOCC);

* **Съд,** в чиято юрисдикция попадат дела за защита правата на човека, казуси,

засягащи доброто управление. Освен това Съдът събира документи и извършва изследвания по въпросите на правата на човека и правата на народите и има правомощия да тълкува Хартата на Африканския съюз. Той има и изследователска дейност;

* **Специализирани технически комитети:**
	+ Комитет по селското стопанство;
	+ Комитет по валутни и финансови въпроси;
	+ Комитет по търговията, митниците и въпросите на имиграцията;
	+ Комитет по индустрията, науката и технологиите, енергетиката, природните ресурси и околната среда;
	+ Комитет по транспорта, съобщенията и туризма;
	+ Комитет по здравето, труда и социалните дейности;
	+ Комитет по образованието, културата и човешките ресурси;
* **Финансови институции:**
	+ Африканска централна банка;
	+ Африкански валутен фонд;
	+ Африканска инвестиционна банка;

**4. Регионални споразумения за сигурност - Организацията на американските държави**

Организацията на американските държави (ОАД) обединява държави от Западното полукълбо, с цел засилване на сътрудничеството и демократичните ценности, защита на общите интереси и разискване на главните въпроси, с които се сблъскват регионът и светът.

Организацията на американските държави е главната регионална многостранна форма за сътрудничество, за засилване на демокрацията, развитие на правата на човека и за решаване на проблеми като бедността, тероризма, незаконния трафик на наркотици и корупцията.

 Организацията има 4 официални езика: английски, испански, португалски и френски. Понастоящем се състои от 35 държави членки. Седалището ѝ се намира във Вашингтон[[8]](#footnote-8).

Главните въпроси, с които се занимава Организацията на американските държави, са следните:

* Принос за демокрацията;
* Подкрепа на изборния процес;
* Добро управление и демократични ценности;
* Защита на правата на човека;
* Подкрепа на гражданското общество;
* Социално и икономическо развитие;
* Борба срещу корупцията;
* Защита правата на жените;
* Устойчиво развитие и други.

Главните органи на Организацията на американските държави са:

* **Генерална асамблея.** Това е висшият орган на ОАД. Тя взима решения

относно обществените действия и политиката на организацията, засилва и координира сътрудничеството с ООН, установява мерки за координиране на дейността на организацията, агенциите и други структури на ОАД и други;

* **Постоянен съвет.** Той поддържа приятелски отношения между държавите

членки и активно участва в мирното разрешаване на спорове. Осъществява решенията на Генералната асамблея;

* **Срещи за консултации на министрите на външните работи**. На тях се

приемат разпоредби от регулаторно естество по искане на държавите членки. Предоставят препоръки на Генералната асамблея.

 Тези срещи служат като орган за консултации. Ротацията се извършва по азбучен ред на испански език;

* **Междуамерикански съвет за интегрално развитие**. Този орган взема

решения относно партньорството за развитие. Задачата му е да насърчава интергалното развитие[[9]](#footnote-9), в частност да спомага за изкореняването на бедността. Политика, насочено към развитие и изравняване на страните. Той е директно отговорен пред Генералната асамблея. Състои се от представители на държавите членки по 1 от съответно министерство;

* **Секретариат**.
* **Помощник-генерален секретар**. Понастоящем това е Хосе Мигел Инсулса[[10]](#footnote-10)

(Jose Miguel Insulza) от Чили.

1. Студент във II курс в Юридическия факултет на ПУ „Паисий Хилендарски“. [↑](#footnote-ref-1)
2. Информацията е преведена и адаптирана от: www.un.org/es/sc/index.shtml. [↑](#footnote-ref-2)
3. Борисов, О., Илиева, И., Драгиев, А., Регионални международни органи, С.: Университетско издателство “Св. Климент Охридски”, 2012 г. [↑](#footnote-ref-3)
4. За справка: www.arableagueonline.org/hello-world/#more-1. [↑](#footnote-ref-4)
5. Илиева, И.,Регионални международни органи, цит. съч., с.152. [↑](#footnote-ref-5)
6. Илиева, И.**,** Регионални конвенции за борба срещу тероризма,Кронос,2012 г. [↑](#footnote-ref-6)
7. Председател на Комисията е Жан Пинг (Jean Ping) от Габон. [↑](#footnote-ref-7)
8. Илиева, И*.*,Регионални конвенции за борба срещу тероризма, цит. съч. [↑](#footnote-ref-8)
9. Установено с Протокола от Манагуа, влязъл в сила на 29 януари 1996 г. [↑](#footnote-ref-9)
10. Избран за Генерален секретар на ОАД на 2 май 2005 г. На 24 март 2010 г. е преизбран за втори мандат. [↑](#footnote-ref-10)